Meidän vastaeronneiden kesken

Meidän vastaeronneiden kesken (His Girl Friday) on Howard Hawksin ohjaama screwballkomedia vuodelta 1940. Se perustuu Ben Hechtin ja Charles MacArthurin kirjoittamaan Broadwayn menestysnäytelmään The Front Page (1928, suom. Etusivu tai Etusivun juttuhaku The Front Page, Ilona-esitystietokanta, Teatterin tiedotuskeskus. Viitattu 3.7.2016.) sanomalehden päätoimittajasta ja tähtireportterista. Elokuvaversion hauskuutta lisäsivät Charles Ledererin ja Morrie Ryskindin muokkaama käsikirjoitus sekä pääosanesittäjien improvisoimat repliikit. Tarinasta on tehty useita muitakin elokuvaversioita.

 Pääosat 

 Myöhempi arvostus 
Meidän vastaeronneiden kesken valittiin vuonna 1993 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen 14. parhaaksi komediaksi.

Meidän vastaeronneiden kesken on tunnetusti yksi Quentin Tarantinon lempielokuvista.

 Muuta 
Meidän vastaeronneiden kesken on Yhdysvaltojen tekijänoikeuslakiin liittyvän laiminlyönnin takia niin sanotussa public domain -tilassa, jolloin siitä voi vapaasti julkaista kopioita. Elokuva on vapaasti nähtävillä myös monessa paikassa verkossa.

 Lähteet 

Luokka:Vuoden 1940 yhdysvaltalaiset elokuvat
Luokka:Yhdysvaltalaiset romanttiset komediat